**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/598-48/2020.

**47/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**Az Esély és Otthon – Mindkettő lehetséges című EFOP-1.2.11-16-2017-00009 kódszámú pályázatból nyújtható lakhatási támogatások igénylésére érkezett pályázat elbírálásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Gajdos László az „Esély-Otthon” pályázatát lakhatási támogatásra érvényesnek és eredményesnek nyilvánítom, tekintettel arra, hogy a hiánypótlásban foglaltakat a megadott határidőben teljesítette. A pályázót támogatásban részesítem az alábbiak szerint:.

 **Pályázó neve Lakás címe**

 Gajdos László 4440 Tiszavasvári, Károly Róbert 3. földszinti lakás

2. A 80/2020. (III.05.) Kt. számú határozat II. pontjának Gajdos Lászlóra vonatkozó részét hatályon kívül helyezem, egyebekben a határozatot változatlan tartalommal fenntartom.

3. Döntésemről a pályázót tájékoztatom.

4. Megkötöm a pályázóval a támogatási szerződést.

**INDOKOLÁS**

A Képviselő-testület a 396/2019.(IX.30) Kt. számú valamint a 8/2020.(I.30) Kt. számú határozataiban **elfogadta** az EFOP-1.2.1-16-2017-00009 kódszámú ,,Esély és Otthon – Mindkettő lehetséges!” című pályázat keretéből nyújtható a fiatalok lakhatási támogatásának igényléséhez készült **önkormányzati pályázati felhívást**, mellyel Tiszavasvári Város Önkormányzata a fiatalok helyben maradását szeretné támogatni.

E támogatási formával a **18-35** év közötti **hiányszakmával** és **tiszavasvári munkahellyel rendelkező** fiatalok lakhatásához van lehetőség segítséget nyújtani, ugyanis a nyertes pályázó egy felújított és részben berendezett lakás használati jogát kaphatja meg maximum 2 éves határozott időtartamra, azzal hogy bérleti díjat fizetnie nem kell, csupán a rezsiköltség és egyéb költségek (pl.: közös költség) megfizetésére köteles.

A meghirdetett pályázati felhívás alapján a lakhatási támogatásra a **18 és 35 év közötti lakosoknak első körben 2020. január 15. napjáig, második körben 2020. március 1. napjáig** **volt lehetőségük pályázni**, mely határidőig összesen 6 db pályázat érkezett, Köztük Gajdos Lászlóé is. A pályázatát hiányosan nyújtotta be, ezért hiánypótlásra lett felszólítva.

A pályázó részére biztosított hiánypótlási határidő még nem járt le, amikor a testület döntött a pályázatok elbírálásáról, mivel a tértivevény még nem érkezett vissza a hiánypótlási értesítés átvételéről. A testület döntésének meghozatala után, 2020. március 5. napján a pályázó teljesítette a hiánypótlását, ezért pályázat érvényesnek minősül.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. március 27.

 **Szőke Zoltán**

 **polgármester**